Wenger glo Özil sal gedy in Turkye | Netwerk24
19 Januarie 2021 22:01
So het Arséne Wenger, die voormalige Arsenal-afrigter, gesê oor Özil se skuif van die Gunners na die Turkse klub Fenerbache.
Özil (32) het hom in 2013 by Arsenal aangesluit en dié Engelse Premierliga-klub gehelp om drie keer die FA Cup te wen.
Mesut Özil het sedert Maart 2020 nie verder as die oefenveld vir Arsenal gevorder nie en het nou dié klub verlaat. Foto: Getty Images
Hy het egter in onguns verval by Mikel Arteta, Arsenal se huidige afrigter, en het in Maart 2020 laas vir dié Noord-Londense klub gespeel.
Özil het Sondag na sy nuwe sokkertuiste in Turkye vertrek en Wenger glo dit sal net die regte doepa wees om sy loopbaan weer op koers te kry.
"Ek is seker dat hy gefrustreerd is omdat hy geen speelkans gegun is nie. Hy moet geweldig honger wees om weer te speel," het Wenger aan beIN SPORTS gesê.
"Mesut is 'n speler wat 'n omgewing nodig het om in te gedy en ek glo hy sal dit in Turkye meer as enige ander plek kry.
"Hy's die tipe speler wat aan doelskieters die besit kan bied waarmee hulle wedstryde kan wen. As sy basiese fiksheid goed is, sal hy op kort termyn reeds 'n impak by Fenerbache kan maak," glo Wenger. – Reuters